Nafarroako Parlamentuko Mahaiak, 2021eko irailaren 6an egindako bilkuran, Eledunen Batzarrari entzun ondoren, honako erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkezturiko mozioa, zeinaren bidez Estatuko Gobernua premiatzen baita Nafarroako Gobernuari aukera eman diezaion autonomo eta profesionalentzako laguntzen deialdiko baldintzak eta oinarri arautzaileak aldatzeko.

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2021eko irailaren 6an

Lehendakaria: Unai Hualde Iglesias

MOZIOAREN TESTUA

Geroa Bai talde parlamentarioko parlamentari Mikel Asiain Torres jaunak, Legebiltzarreko Erregelamenduan xedatuaren babesean, honako mozio hau aurkezten du, Osoko Bilkuran eztabaidatzeko.

Zioen azalpena

Berriki aditzera eman denez, joan den abuztuaren 20ra arte Garapen Ekonomiko eta Enpresarialeko Departamentuan 1.735 eskaera baino ez da aurkeztu, hasieran aurreikusitako 12.500etatik, autonomoak eta profesionalak laguntzeko Estatuko funtseko 67,7 milioi euroko laguntzen deialdirako.

Hain zuzen ere, egun horretan amaitzen zen eskabideak aurkezteko epea, Gobernuak datorren irailaren 20ra arte luzatu duena.

Eskaeren kopuru urriak islatzen du baldintzak eta oinarriak, Madrildik ezarriak, ez direla egokitzen sektorearen errealitatera, izapidetzea galaraziz. Horrek ekarriko du funtsaren zati handia banatu gabe geratzea eta, horrenbestez, bete gabe geratzea hasieran funtsari egotzi zitzaizkion helburuak.

Horrela ohartarazi dute ukitutako sektore ekonomikoetako hainbat gremio-erakundek, zeinen salaketaren arabera ezarritako baldintzak, esate baterako, laguntzaren xedea zorra eta galerak ordaintzea izatea, itxiegiak dira eta ondorioa dute funts horien zati handi bat bete gabe geratzea. Erakunde horiek adierazi dutenez eskakizun horiek balizko dirulaguntzatik at uzten dituzte beren hornitzaile guztiekin ordainketetan egunera dauden profesionalak. Horri gehitu behar zaizkio hartzen diren konpromisoak, bereziki jarduera 2022ko ekainaren 30era arte mantentzekoa eta beren ordainsarietan igoerarik ez onestekoa.

Eskarmentuak erakusten digu Nafarroako Gobernuak egindako aurreko laguntzen deialdietan banaketaren arrakasta askoz handiagoa izan dela.

Horregatik guztiagatik, agerikoa denez desadostasun nabarmena dagoela koronabirusaren pandemiak gogor zigortutako sektore horien beharrizanen eta ezarritako laguntzetara iristeko aukeraren artean, deialdiko baldintzengatik, honako erabaki proposamen hau aurkezten dugu:

Nafarroako Parlamentuak Estatuko Gobernua premiatzen du Nafarroako Gobernuari aukera eman diezaion autonomo eta profesionalentzako laguntzen deialdiko baldintzak eta oinarri arautzaileak aldatzeko, gure erkidegoaren errealitatera egokitzeko, halako moduz non ahalik eta onuradun gehienengana iritsiko den, COVID-19aren pandemiak sortutako krisiak gogor zigortu dituen sektore horietan.

Iruñean, 2021eko abuztuaren 26an

Foru parlamentaria: Mikel Asiain Torres